  Григорий Фомин Анжелика Тихонова корреспондент 2022-тӥ арын Удмуртиын шор ёзо яке вылӥ эм дышетсконниосты йылпумъям 94 эм ужасьёс, соос пӧлын ужазы берытскыны мылкыд карисьёс но, ӧнерзыя дунтэк ватсаса тодон-валан басьтозы. Со сярысь элькунысь тазалыкез утёнъя министерстволэн пресс-службаез ивортӥз. Ар кутсконысен Ижкарысь эм академиын 34 эмчиос тодон-валанзэс будэтӥзы ни. 11-тӥ куартолэзе Элькун эм колледжын эмсузэръёслы 500 часъем курс кутскиз. Сое 15 адями ортчоз. Нош куарусёнэ эшшо 45 эмчиос ватсаса тодон-валанъёс басьтозы. « Удмуртиын яке мукет улосвылын улӥсьлэн эм дышетскемез сярысь дипломез вань, но со кыӵе ке мугъёсъя тазалыкез утён удысын ӧз ужа ке, ми сое ӧнераз берыктыны дась. Дышетон коньдэт чотын мынэ. Азьланяз, программалэн куронъёсызъя, соос Удмуртиысь эмъяськониосы ужаны интыяськыны кулэ луозы » Наталья Якимова, Удмуртиысь тазалыкез утёнъя министрлэсь ужзэ быдэсъясь Наталья Якимовалэн кылъёсызъя, 2022-тӥ арысь 1-тӥ кварталлы йылпумъянъёсъя, элькунын тазалыкез утён удысын ужасьёслэн лыдзыя умой пала воштӥськонъёс адӟисько. Эмъюртъёсы 197 эмчиос но шор ёзо ӧенр дышетсконниез йылпумъям 341 ужасьёс лыктӥзы. Удысэ ужасьёсты «Здравоохранение» йӧскалык ӵектос улсын ужась «Модернизация первичного звена здравоохранения» программая, «Земский доктор» но «Земский фельдшер» федерал программаосъя кыскизы. Тодэ вайытом, Удмуртиын Валтӥсь эмчиослэсь кенешсэс кылдытӥзы. Тегъёс: Удмуртия Ижкар эмчиос Дышетон тазалыкезутён  